Legal Document

Category: 29

Text:
42. ΑΝΑΓΚ. ΝΟΜΟΣ υπ’ αριθ. 781 της 14/14 Σεπτ. 1948 Περί τροποποιήσεως του Α.Ν. 710/1945 «περί διώξεως και τιμωρίας των παραβάσεων της περί προστασίας του εθνικού νομίσματος νομοθεσίας». Άρθρ.1-2.(Αντικαθίστανται το άρθρ. 3 και η παρ. 1 του άρθρ. 1 του Α.Ν. 710/1945, ανωτ. αριθ. 38). Άρθρ.3.-Επί των μέχρι της ενάρξεως της ισχύος του παρόντος Νόμου εκδοθεισών καταδικαστικών αποφάσεων δια παράβασιν των νόμων περί προστασίας του εθνικού νομίσματος, (εφόσον δεν κατέστησαν αμετάκλητοι), επιτρέπεται έφεσις συμφώνως προς τας διατάξεις του άρθρ. 3 του Α.Ν. 710 του 1945, ως το άρθρον τούτο αντικαθίσταται δια του παρόντος νόμου. Η έφεσις δέον να ασκηθή εντός είκοσι ημερών από της δημοσιεύσεως του παρόντος νόμου. Η άσκησις του ενδίκου μέσου της εφέσεως δεν αναστέλλει την εκτέλεσιν της αποφάσεως. Η εντός ( ) φράσις απηλείφθη δια του άρθρ. 2 του κυρωτικού Ν.Δ. 1141/1949. Άρθρ.4.-Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως, υποβληθήσεται δε προς κύρωσιν άμα τη επαναλήψει των εργασιών της Βουλής. 26.Β.α.40-42 Προστασία του Νομίσματος